stanford-oval/wikipedia huggingface dataset:
Dmitri Obuhov

| Dmitri Obuhov |
| --- | --- |

Henkilötiedot
Syntynyt: 9. heinäkuuta 1983 (ikä 41) Kazan, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  oikealaitahyökkääjä
Maila:  vasen
Pituus:  182 cm
Paino:  84 kg
Seura
Seura:  HK Dukla Trenčín
Sarja:  Extraliga
Pelaajaura
Pääsarjaura:  2004–
Aik. seurat:  Neftjanik Almetjevsk   HK Spartak Moskova   Neftehimik Nižnekamsk   Ak Bars Kazan   Metallurg Magnitogorsk   Bars Kazan
Dmitri Aleksejevitš Obuhov (ven. Дмитрий Алексеевич Обухов, s. 9. heinäkuuta 1983 Kazan, Venäjän SFNT, Neuvostoliitto) on venäläinen jääkiekkoilija. Obuhov edustaa kaudella 2018–2019 Slovakian Extraligassa pelaavaa HK Dukla Trenčíniä.
Ura

Obuhovin ura alkoi Venäjän toiseksi korkeimmailla sarjatasolla Vysšaja Ligassa Neftjanik Almetjevskissä vuonna 2003. Spartak Moskovan ja Neftehimik Nižnekamskin jälkeen Obuhov palasi vuonna 2005 kasvattajaseuraansa Ak Bars Kazaniin, jossa hän oli voittamassa niin Venäjän mestaruutta vuonna 2006, kuin Euroopan seurajoukkueiden mestaruutta vuonna 2007.
Dmitri Ukolov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Cortina d’Ampezzo 1956 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 1954 |  |  |
|  Hopeaa | Saksa 1955 |  |  |
|  Hopeaa | Norja 1958 |  |  |
|  Hopeaa | Tšekkoslovakia 1959 |  |  |
Dmitri Matvejevitš Ukolov (ven. Дмитрий Матвеевич Уколов, 23. lokakuuta 1929 Tula – 25. marraskuuta 1992 Moskova) oli neuvostoliittolainen jääkiekkoilija, olympiavoittaja ja maailmanmestari. Pelipaikaltaan hän oli puolustaja.
Ukolov kuului Neuvostoliiton kultaa voittaneeseen joukkueeseen Cortina d’Ampezzon talviolympialaisissa 1956, joissa hän pelasi viisi ottelua tehopistein 1+2=3 ilman rangaistusminuutteja. Ukolov saavutti Neuvostoliiton maajoukkueessa myös yhden MM-kullan Ruotsissa 1954 sekä kolme MM-hopeaa Saksassa 1955, Norjassa 1958 ja Tšekkoslovakiassa 1959. Ruotsissa 1954 Ukolov pelasi seitsemän ottelua tehopistein 3+1=4 keräten kaksi rangaistusminuuttia, Saksassa 1955 kahdeksan ottelua tehopistein 2+2=4 ilman rangaistusminuutteja, Norjassa 1958 seitsemän ottelua tehopistein 2+1=3 keräten neljä rangaistusminuuttia ja Tšekkoslovakiassa 1959 viisi ottelua ilman tehopisteitä keräten neljä rangaistusminuuttia.
Dire Dawa

| Dire Dawa ድሬ ዳዋ |
| --- | --- |
 Moskeija Dire Dawassa
 lippu:  vaakuna
 Dire Dawa
 Koordinaatit: 9°36′0″N, 41°52′0″E 
Valtio:  Etiopia
Perustettu:  1902
Hallinto:  
 – Hallinnon tyyppi:  Aluekaupunki
Korkeus:  1 276 m
Väkiluku (2007):  341 834
 
 www.dire-dawa.gov.et 
Infobox OKVirheellinen NIMI-arvo: 
Dire Dawa on kaupunki Etiopian koillisosassa. Sen asukasluku oli vuonna 2007 341 834. Kaupunki on muodostunut Djiboutista tulevan rautatien varrelle 1900-luvun alussa.
Maantiede ja ilmasto

Dire Dawa sijaitsee Etiopian keskiosan itäosassa noin 48  kilometriä Hararin kaupungista koilliseen. Sen länsipuolella on Itä-Afrikan hautavajoama. Kaupungin läpi virtaa Dachatujoki, joka kuivuu ajoittain kuivina kausina. Joki jakaa Dire Dawan uuden ja vanhankaupungin alueisiin.
Dire Dawan lämpötila vaihtelee 12 °C:n ja 29 °C:n välillä. Keskimääräinen alin lämpötila on koko vuoden noin 15 °C ja keskimääräinen ylin lämpötila noin 28 °C. Suurimmat sateet saadaan maaliskuun ja toukokuun sekä heinäkuun ja syyskuun välisenä aikana. Sateisin kuukausi on elokuu ja kuivin joulukuu. Vuosittainen sadanta on noin 800 millimetriä.
Historia

Dire Dawan nimen alkuperästä on esitetty muutamia eri versioita. Mahdollisesti se on johdettu somalinkielisestä ilmauksesta Dir-dabo, joka viittaa Dir-heimoliiton rajaan. Amharankielinen muoto Dire Dawa tarkoittaa puolestaan viljelemätöntä kukkulaa.
Lähistön luolista on löydetty esihistoriallisia luolamaalauksia. Aikanaan paikka oli myös tärkeä läpikulkureitti karavaaneille. Nykyinen kaupunki on kuitenkin perustettu vasta verrattain hiljattain. Paikkakunta alkoi kasvaa vuodesta 1904 alkaen, jolloin sinne rakennettiin Djiboutista tuleva rautatie. Dire Dawasta tuli rautatien pääteasema, ennen kuin sitä sittemmin laajennettiin edelleen pääkaupunki Addis Abebaan. Ranskalaiset rakennuttivat kaupungin uuden kaupunginosan.
Keisari Jeassu V rakennutti Dire Dawaan moskeijan ensimmäisen maailmansodan aikana. Toisen maailmansodan aikana kaupunki oli puolestaan brittien hallinnollinen keskus heidän vapautettuaan maan vuonna 1941. Ogadenin sodan aikana vuosina 1977–1978 kaupunkia piirittivät Somalian joukot, mutta lopulta Neuvostoliiton ja Kuuban tukema vastahyökkäys ajoi heidät takaisin.
Liikenne ja talous

Dire Dawa sijaitsee Addis Abebasta, Hararista ja Djiboutista saapuvien maanteiden solmukohdassa ja sen kautta kulkee rautatie Djiboutiin. Kaupungilla on myös oma lentokenttänsä. Kaupungissa on esimerkiksi tekstiili- ja sementtiteollisuutta, sekä elintarviketeollisuutta. Siellä valmistetaan myös esimerkiksi kahvia ja nahkoja. Lähialue ei sovi maanviljelyyn, joten viljaa täytyy tuoda kauempaa Etiopiasta. Haramayan yliopiston pääkampus sijaitsee Dire Dawassa.
Väestö

Vuonna 2007 Dire Dawan asukasluku oli 341 834. Sen asukkaat ovat pääasiassa oromoja, somaleja ja amharoja. Oromoja oli vuonna 2007 yhteensä 156 958, somaleja 83 069 ja amharoja 68 962. Pienempiin ryhmiin lukeutuivat esimerkiksi guraget (15 543). Kaupungissa on koptilainen kirkko. Muslimit seuraavat lähinnä shafi'i-koulukuntaa.
Aiheesta muualla

Kuvia tai muita tiedostoja aiheesta Dire Dawa Wikimedia Commonsissa
Etiopian osavaltiot ja alueet
Addis Abeba
Afar
Amhara
Benishangul-Gumuz
Dire Dawa
Gambela
Harari
Oromia
Sidamo
Somali
Tigray
YeDebub Biheroch Bihereseboch na Hizboch Kilil
Paikallista maisemaa.
Kaupunkikuvaa vuonna 1934.
Dire Dawan rautatieasema.
Dmitri Tsvetkov (vatjalainen)

Dmitri Tsvetkov
Dmitri Tsvetkov (ven. Дмитрий Цветков) (30. elokuuta 1890 – 26. elokuuta 1930) oli vatjalainen opettaja ja kielitieteilijä.
Tsvetkov syntyi Joenperässä. Hänen isänsä oli Pavel Grigorjevitš ja äitinsä Agafja Illarionovna. Tsvetkov opiskeli lukiossa Pietarissa vuosina 1914–1916 ja työskenteli sen jälkeen jonkin aikaa venäjän kielen opettajana Väikylässä. Tämän jälkeen hän opiskeli Tarton yliopistossa ja oli näin yksi harvoista vatjalaisista, jotka hankkivat korkeamman koulutuksen. Tämän jälkeen hän palasi Joenperään ja työskenteli siellä opettajana ja sen ohella vatjan kielen parissa. Hän kehitteli vatjalle kirjakieltä sekä kyrilliset aakkoset, käänsi vatjaksi Anton Tšehovin lastenkirjan Vankan ja koosti kotikylänsä vatjan kielen murteen sanaston. Tämän lisäksi hän keräsi etnografista aineistoa vatjalaisten tavoista ja perinteistä.
Don’t ask, don’t tell

Ote Yhdysvaltain maavoimien DADT-käytäntöä käsittelevästä koulutusoppaasta vuodelta 2001.
Don’t ask, don’t tell (DADT) (suom. Älä kysy, älä kerro) oli vuosina 1993–2011 käytössä ollut käytäntö Yhdysvaltain asevoimissa. Käytännön mukaan seksuaalista suuntautuneisuutta ei ole syytä kertoa tai kysellä. Taktiikalla oli tarkoitus toisaalta estää salaisesti homoseksuaalien noitavainot ja toisaalta estää avoimesti homoseksuaalisten henkilöiden rekrytoituminen.
Kielto asetettiin vuonna 1993, ja sen jälkeen arviolta 14 000 armeijan palveluksessa ollutta erotettiin rikottuaan sääntöä. Kielto lopetettiin 20. syyskuuta 2011. Uudistus kielsi armeijasta erottamisen seksuaalisen suuntautumisen perusteella sekä salli homojen ja lesbojen palvella armeijassa avoimesti.
Käytännön syntyminen

Homoseksuaalien palveleminen Yhdysvaltain asevoimissa kiellettiin toisen maailmansodan aikaan. Yhdysvaltain vuoden 1992 presidentinvaalit voittanut Bill Clinton ilmoitti ennen virkaanastumistaan vuodenvaihteessa 1992–93, että hän aikoisi kumota presidenttikaudellaan tämän kiellon. Clintonin ilmoitus herätti kuitenkin joissakin piireissä voimakasta vastustusta ja muun muassa senaatin sotilasasioista vastanneen komitean puheenjohtaja, demokraatti Sam Nunn, vastusti sitä.
Voimakkaan vastustuksen vuoksi Clinton luopui alkuperäisestä ajatuksestaan homoseksuaalikiellon täydellisestä lakkauttamisesta. Tämän sijaan Clinton sai kerättyä tarpeeksi tukea kompromissiehdotukselleen, joka sai nopeasti yleisessä keskustelussa lempinimen ”Don’t ask, don’t tell” eli DADT. Kompromissiehdotuksen mukaan homoseksuaalit saisivat jatkossa palvella Yhdysvaltain asevoimissa, mutta he eivät saisi paljastaa seksuaalista suuntautumistaan. DADT-käytäntö herätti voimakasta vastustusta, koska useimmat asevoimien upseerit uskoivat homoseksuaalien palvelemisen laskevan sotilaiden taistelutahtoa ja homoaktivistit taas pitivät saavutettua kompromissia edelleen seksuaalivähemmistöjä syrjivänä.
Käytännön kumoaminen

Don’t ask, don’t tell -käytännöstä luovuttiin lopulta Barack Obaman ensimmäisellä presidenttikaudella. Obama oli vaalikampanjansa aikana luvannut luopua käytännöstä, jota suurin osa amerikkalaisista mielipidetiedustelujen perusteella tuohon aikaan vastusti. Yhdysvaltain puolustusministeriö ryhtyi selvittämään käytännön kumoamista alkuvuodesta 2010. Käytännön kumoamisesta äänestettiin senaatissa ensimmäisen kerran syyskuussa 2010, jolloin se oli osa laajempaa National Defense Authorization Act -lakiehdotusta. Senaatin republikaanit kuitenkin estivät lakiehdotuksen hyväksymisen.
Kun National Defense Authorization Act ei mennyt läpi, päättivät senaattorit Joe Lieberman (sitoutumaton) ja Susan Collins (republikaani) tehdä DADT-käytännön kumoamiseksi erillisen lakiehdotuksen. Ehdotus hyväksyttiin joulukuussa 2010 edustajainhuoneessa äänin 250–174 ja senaatissa 65–31. Presidentti Obama hyväksyi lain 22. joulukuuta, minkä jälkeen puolustusministeriö ryhtyi valmistelemaan käytännön kumoamista. Virallisesti Don’t ask, don’t tell -käytännöstä luovuttiin 20. syyskuuta 2011.
Aiheesta muualla

Kuvia tai muita tiedostoja aiheesta Don’t ask, don’t tell Wikimedia Commonsissa
Obama allekirjoitti joulukuussa 2010 kongressin hyväksymän lakiehdotuksen, joka kumosi DADT-käytännön.
Dinamo Riika (1946–1995)

| Dinamo Riika (1946–1995) |
| --- | --- |
Perustettu:  1946
Lakkautettu:  1995
Entiset nimet:  Dinamo Riika 1946–1949 Daugava Riika 1949–1958 RVR Riika 1958–1960 Daugava Riika 1960–1968 Dinamo Riika 1968–1991 Stars Riika 1991–1992 Pārdaugava Riika 1992–1995
Kaupunki:  Riika
Kotiareena:  Rigas Sporta Pils
Sarjataso:  Neuvostoliiton mestaruussarja
Hopeaa:  1 (1988)
Infobox OKVirheellinen NIMI-arvo: 
Dinamo Riika oli pitkään Latvian ainoa ja maan historian menestyksekkäin jääkiekkoseura. Se pelasi kulta-aikoinaan Neuvostoliiton mestaruussarjassa 1973–1991. Parhaimmillaan Dinamo sijoittui sarjassa toiseksi vuonna 1988.
Historia

Dinamo Riika perustettiin vuonna 1946 täyttämään toisen maailmansodan synnyttämän aukon. Sodan aikana latvialaiset jääkiekkoseurat olivat lakkauttaneet toimintansa. Se liittyi vastaperustettuun Neuvostoliiton jääkiekon mestaruussarjaan samana vuonna. Seura sai vuonna 1949 uuden nimen Daugava Riika.
Vuonna 1958 seura putosi Pervaja Ligaan, jossa se kilpaili kaksi kautta nimellä RVR Riika kunnes se otti nimen Daugava jälleen käyttöönsä. Seura menestyi kehnosti vuoteen 1967 saakka, jolloin Viktor Tihonovista tuli seuran päävalmentaja. Joukkue nimettiin uudelleen Dinamo Riiaksi ja Tihonovin johdolla se nousi takaisin mestaruussarjaan kaudella 1972–1973.
Dinamo pelasi mestaruussarjassa sen lopettamiseen saakka 1991. Dinamosta tuli ensimmäinen latvialainen ammattilaisjoukkue vuonna 1976, ja siitä tuli ponnahduslauta useille latvialaisille jääkiekkoilijoille sen kulta-aikoina. Kaudella 1987–1988 Dinamo selvisi sarjan finaaliin saakka, jossa se hävisi Moskovan Dynamolle. Hopea jäi seuran parhaaksi saavutukseksi.
Neuvostoliiton romahdettua Dinamon menetys hupeni. Sen tähtipelaajat lähtivät Pohjois-Amerikkaan ja seura oli ajautumassa talousvaikeuksiin. Sponsorisopimusten myötä seuran nimi oli kaudella 1991–1992 Stars Riika, ja seuraavina vuosina Pārdaugava Riika. Seura pelasi neljä kautta IVY:n mestaruussarjassa, kunnes seura teki konkurssin ja se lakkautettiin 1995.
Seuran junioritoiminta jatkoi Dinamon perinnettä perustamalla joukkueen Juniors Riika uuteen Itä-Euroopan jääkiekkoliigaan. Vuonna 2008 Venäjällä perustettiin monikansallinen KHL-liiga, johon haettiin ulkomaisia seuroja. Latviassa luotiin uusi Dinamo Riika osallistumaan tuohon sarjaan.
Tunnettuja pelaajia

| --- | --- |
 Harijs Mellups  Helmuts Balderis  Artūrs Irbe  Sergejs Žoltoks  Kārlis Skrastiņš  Sandis Ozoliņš  Grigorijs Panteļejevs :  Harijs Vītoliņš  Viktors Ignatjevs  Kaspars Astašenko  Raitis Ivanāns  Herberts Vasiljevs
Don’t Worry Darling

| Don’t Worry Darling |
| --- | --- |

Ohjaaja:  Olivia Wilde
Käsikirjoittaja:  Katie Silberman
Tarina:   Carey Van Dyke  Shane Van Dyke  Katie Silberman 
Tuottaja:   Olivia Wilde  Katie Silberman  Miri Yoon  Roy Lee 
Säveltäjä:  John Powell
Kuvaaja:  Matthew Libatique
Leikkaaja:  Affonso Gonçalves
Pääosat:   Florence Pugh  Harry Styles  Olivia Wilde  Gemma Chan  KiKi Layne  Nick Kroll  Chris Pine 
Valmistustiedot
Valmistusmaa:  Yhdysvallat
Tuotantoyhtiö:   New Line Cinema  Vertigo Entertainment 
Levittäjä:  Warner Bros. Pictures
Ensi-ilta:   2022-9-55. syyskuuta 2022 (Venetsia)  2022-9-2323. syyskuuta 2022 (Yhdysvallat ja Suomi)  
Kesto:  123 minuuttia
Alkuperäiskieli:  englanti
Budjetti:  20–35 miljoonaa dollaria
Tuotto:  83,3 miljoonaa dollaria
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Don’t Worry Darling on vuonna 2022 ensi-iltansa saanut yhdysvaltalainen psykologinen jännityselokuva, jonka on ohjannut Olivia Wilde. Sen pääosia esittävät Florence Pugh, Harry Styles, Wilde, Gemma Chan, KiKi Layne, Nick Kroll ja Chris Pine. Elokuva seuraa idyllistä kotiäitiä, joka alkaa epäillä, että hänen miehensä yritys salaa jotain.
Don’t Worry Darling sai maailmanensi-iltansa Venetsian elokuvajuhlilla 5. syyskuuta 2022. Yhdysvaltain ja Suomen-ensi-iltansa se sai 23. syyskuuta 2022. Elokuva sai ristiriitaisen vastaanoton: Pughin roolisuoritusta, kuvausta ja lavastusta kehuttiin, mutta ohjaus ja käsikirjoitus saivat kritiikkiä. Sitä myös verrattiin muun muassa elokuviin Stepfordin naiset (1975) ja Get Out (2017).
Näyttelijät

| 0 | 1 | 2 |
| --- | --- | --- |
|  Florence Pugh  | … |  Alice Chambers   |
|  Harry Styles  | … |  Jack Chambers   |
|  Olivia Wilde  | … |  Bunny   |
|  Gemma Chan  | … |  Shelley   |
|  KiKi Layne  | … |  Margaret Watkins   |
|  Sydney Chandler  | … |  Violet Johnson   |
|  Nick Kroll  | … |  Dean   |
|  Chris Pine  | … |  Frank   |
|  Asif Ali  | … |  Peter,   |
|  Kate Berlant  | … |  Peg   |
|  Timothy Simons  | … |  tohtori Collins   |
|  Douglas Smith  | … |  Bill Johnson   |
|  Ari’el Stachel  | … |  Ted Watkins   |
|  Dita Von Teese  | … |  oma itsensä   |
Aiheesta muualla

Virallinen sivusto (Arkistoitu – Internet Archive) (englanniksi)
Don’t Worry Darling Internet Movie Databasessa (englanniksi)
Dynastia (täsmennyssivu)

Dynastia voi tarkoittaa seuraavia asioita:
dynastia eli hallitsijasuku
Kiinan dynastiat
Populaarikulttuurissa

Dynastia, vuoden 1981 televisiosarja
Dynastia, vuoden 2017 televisiosarja
Dynastia, Portion Boysin albumi vuodelta 2023
Dynastia – viimeinen luku, yhdysvaltalainen minisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dynastia”, voi hakea sivunnimihaulla, laajalla sivunnimihaulla tai tekstihaulla.
Einar H. Kvaran

| Einar H>  Kvaran |
| --- | --- |

Henkilötiedot
Koko nimi:  Einar Hjørleifsson Kvaran
Syntynyt: 1859 Vallanes, Islanti
Kuollut: 1939 (79–80 vuotta) Reykjavik, Islanti
Kansalaisuus:  Islanti
Ammatti:  kirjailija
Kirjailija
Äidinkieli: islanti
Tuotannon kieli: islanti
Aiheesta muualla
Löydä lisää kirjailijoitaKirjallisuuden teemasivulta
Einar Hjørleifsson Kvaran (1859 Vallanes, Islanti – 1939 Reykjavik, Islanti) oli islantilainen kirjailija. Hän asui välillä Tanskassa ja Kanadassa.
Kvaran perusti Tanskassa Verðandi-nimisen lehden, jolla lyhytikäisyydestään huolimatta oli merkittävä vaikutus islantilaisen realismiin syntyyn. Hän asui 1888–1895 Kanadassa Winnipegissä toimittajana. Proosan lisäksi hän kirjoitti runoja ja näytelmiä.
Cryptoriana – The Seductiveness of Decay

| Cryptoriana – The Seductiveness of Decay Cradle of Filth |
| --- | --- | --- |

Studioalbumin tiedot
 Äänitetty : 2017, Grindstone Studios, Suffolk, Englanti.
 Julkaistu: 22. syyskuuta 2017
 Formaatti: CD, 2LP
 Tuottaja(t): Scott Atkins
 Tyylilaji: extreme metal
 Kesto: 52.58
 Levy-yhtiö: Nuclear Blast
Listasijoitukset
  Suomen virallinen lista: 8.    Fyysinen albumilista: 2.
Cradle of Filthin muut julkaisut
| Hammer of the Witches 2015 | Cryptoriana – The Seductiveness of Decay 2017 | Existence is Futile 2021 |
Singlet albumilta Cryptoriana – The Seductiveness of Decay
 ”Heartbreak and Seance” Julkaistu: 11. heinäkuuta 2017  ”You Will Know the Lion by His Claw” Julkaistu: 8. elokuuta 2017  ”Achingly Beautiful” Julkaistu: 15. syyskuuta 2017
Cryptoriana – The Seductiveness of Decay on Cradle of Filthin kahdestoista studioalbumi. Levy julkaistiin vuonna 2017 Nuclear Blastin kautta.
Kappaleet

Exquisite Torments Await – 02.15
Heartbreak and Seance – 06.24
Achingly Beautiful – 07.02
Wester Vespertine – 07.29
The Seductiveness of Decay – 07.38
Vengeful Spirit – 06.00
You Will Know the Lion by His Claw – 07.22
Death and the Maiden – 08.48
Kappaleet > Digipak-version bonuskappaleet

The Night at Catafalque Manor  – 07.31
Alison Hell – 05.01 (Annihilator -cover)
Kokoonpano

Dani Filth – laulu
Richard Shaw – kitara
Ashok Šmerda – kitara
Daniel Firth – basso
Lindsay Schoolcraft – koskettimet, taustalaulu
Martin Skaroupka – rummut
Arvostelut

Imperiumi: 7½/10
Inferno:
Kaaoszine: 6/10
Metalliluola: 8½/10
Soundi:
Aiheesta muualla

Cryptoriana – The Seductiveness of Decay Discogsissa. (englanniksi)
Albumi Cryptoriana – The Seductiveness of Decay Encyclopaedia Metallum -sivustolla (englanniksi)
Käännös suomeksi
Auðhumla

Auðhumla ja Buri 1700-luvun islantilaisessa käsikirjoituksessa
Auðhumla on skandinaavisessa mytologiassa alkulehmä, jonka maitoa jääjättiläinen Ymir joi aikojen alussa. Lehmä pysyi hengissä nuolemalla Niflheimin suolaista jäätä.
Kun Auðhumla nuoli suolaisia jääkiteitä, siitä muodostui mies, Buri. Buri sai pojan nimeltä Bor, joka puolestaan sai kolme poikaa, jumalat Odin, Vili ja Ve.
Eila Koskikallio

Eila Marjatta Koskikallio (28. maaliskuuta 1923 Nastola – 3. heinäkuuta 2002 Kuusamo) oli suomalainen kuulantyöntäjä ja kiekonheittäjä. Koskikallio edusti urallaan Kärkölän Kisa-Veikkoja, Heinolan Iskua, Salon Viestiä ja Kuusamon Erä-Veikkoja. Koskikallio muutti Kuusamoon Heinolasta 1949. Koskikallio kuului Kuusamon Erä-Veikkojen naisvoimistelijoiden valioryhmään vielä 1950-luvun lopulla.
Koskikallio sai kuulantyönnöstä SM-hopeaa vuonna 1946 ja SM-pronssia vuonna 1945. Kiekonheitossa hän oli parhaimmillaan neljäs vuonna 1946.
Henkilökohtaiset ulkorataennätykset

| Laji | Tulos | Vuosi |
| --- | --- | --- |
| kuulantyöntö | 11,30 | 1947 |
| kiekonheitto | 31,74 | 1953 |
Dynamoteoria

Tietokonesimulaation tuottama kuva Maan magneettikentästä.
Dynamoteorian mukaan joillakin taivaankappaleilla havaittu magneettikenttä syntyy sähköä johtavan aineen virtauksesta.
Dynamon toiminnalle määritellään kolme ehtoa:
Kappaleen sisässä on sähköisesti johtava fluidi osa.
Kineettistä energiaa kappaleen pyörimisestä johtuen.
Sisäinen lämmönlähde, joka ylläpitää konvektiota.
Ionisoituneen tai muun sen kaltaisen sähköisen aineen virtaus synnyttää magneettikentän. Kun sähköinen aine toisaalla virtaa magneettikentän läpi, se synnyttää sähkövirtoja, jotka synnyttävät magneettikenttiä. Magneettikentät muuttavat puolestaan virtauksia. Näin syntyy mutkikas systeemi, jota sanotaan dynamoksi. Dynamo ylläpitää itse itseään.[lähde? ] Taivaankappaleen pyöriminen järjestää magneettikentän suurelta osin kaksinapaiseksi, dipoliksi. Eri taivaankappaleiden dynamot ovat hieman erilaisia.
Magneettikenttä voi syntyä sulassa metallissa, metallisessa vedyssä, varautuneissa molekyylioneissa tai ionisoituneessa sähköisessä kaasussa syntyy magneettikenttä kaasun virratessa pyörimisestä johtuvan coriolisvoiman takia.selvennä
Jotta magneettikenttä voitaisiin selittää dynamoteorialla, pitäisi selittää myös virtauksia synnyttävät lämmönlähteet ja niiden jakatuminen taivaankappaleen kolmiulotteisessa rakenteessa. Täydellistä selitystä ei vielä ole, ja kaikkiin selityksiin liittyy monimutkaista matematiikkaa. Vuonna 2005 monia keskeisiä osia kyettiin mallintamaan supertietokoneella, ja ensimmäistä kertaa tulokset vastasivat havaintoja.
Eri taivaankappaileiden dynamoja

Aurinko, Auringon magneettikenttä: ionisoitunut kaasu. Kenttä harvoin puhdas dipoli, kun pyöriminen venyttää sen spiraaliksi.
Maa, Maan magneettikenttä: sula metalli.
Mars, Marsin magneettikenttä: Nykyisellään hyvin vähäinen ja vain paikallinen, mutta on mahdollisesti aikaisemmin ollut voimakkaampi.
Jupiter, Saturnus: Metallinen vety. Voimakkaita kenttiä.
Uranus, Neptunus: paineen takia ionisoituneet vesi, metaani ja ammoniakki, kenttä huomattavasti kallellaan pyörimisakselia vastaan, eikä kulje planeetan keskipisteen kautta
Dynamo synnyttää magneettikenttiä myös aktiivisten galaksien ytimissä kuuman ionisoituneen kaasun kiertäessä mustan aukon ydintä tai muissa kertymäkiekoissa. Kalvoparadigma ("kalvoteoria") kuvaa dynamoa mustan aukon lähellä.
Auður Auðuns

| Auður Auðuns> Islannin oikeus- ja kirkollisministeri |
| --- | --- |
 10. lokakuuta 1970 – 14. heinäkuuta 1971  
Edeltäjä:  Jóhann Hafstein
Seuraaja:  Ólafur Jóhannesson
Reykjavíkin pormestari
 19. marraskuuta 1959 – 5. lokakuuta 1960 (yhdessä Geir Hallgrímssonin kanssa)  
Edeltäjä:  Gunnar Thoroddsen
Seuraaja:  Geir Hallgrímsson
Kansanedustaja
 1959–1974  
Ryhmä/puolue:  Itsenäisyyspuolue
Vaalipiiri:  Reykjavík
Henkilötiedot
Syntynyt: 18. helmikuuta 1911 Ísafjörður
Kuollut: 19. lokakuuta 1999 (88 vuotta)
Kansalaisuus:  Islanti
Tiedot
Puolue:  Itsenäisyyspuolue
Auður Auðuns (18. helmikuuta 1911 – 19. lokakuuta 1999) oli islantilainen itsenäisyyspuolueen poliitikko. Hän oli Islannin ensimmäinen nainen, joka valmistui lakimieheksi sekä toimi Reykjavíkin pormestarina ja Islannin hallituksessa ministerinä.
Auður syntyi Ísafjörðurissä. Hänen isänsä Jón Auðunn Jónsson istui Alþingissä vuosina 1919–1937. Auður valmistui Islannin yliopistosta lakimieheksi vuonna 1935, minkä jälkeen hän työskenteli lakimiehenä Ísafjörðurissä vuosina 1935–1936. Vuosina 1940–1960 hän toimi Reykjavíkin äiteintukiyhdistyksen lakimiehenä. Hän istui vuosina 1946–1970 Reykjavíkin kaupunginvaltuustossa ja toimi vuosina 1954–1959 sekä 1960–1970 valtuuston puheenjohtajana. Vuosina 1959–1960 hän toimi Reykjavíkin pormestarina ollen ensimmäinen virassa toiminut nainen. Vuonna 1959 hänet valittiin Alþingiin. Vuonna 1967 hän istui Yhdistyneiden kansakuntien yleiskokouksessa. Vuosina 1970–1971 hän toimi oikeus- ja kirkollisministerinä Jóhann Hafsteinin hallituksessa.
Ava

Ava tai AVA voi tarkoittaa seuraavia:
Ava, naisen etunimi
MTV Ava, naisille suunnattu suomalainen televisiokanava
Ava-akatemia, valmennustalo ja ammatillinen oppilaitos
A.V.A., Alliance of Valiant Arms, ammuntapeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ava”, voi hakea sivunnimihaulla, laajalla sivunnimihaulla tai tekstihaulla.